Gedagte vir die dag: Engele wat ons bedienFoto: Juanita Badenhorst Is hulle dan nie almal geeste in diens van God, wat Hy uitstuur om dié te dien wat die saligheid gaan beërf nie? (Hebreërs 1:14) Engele is onsigbare lyfwagte wat God se heiliges oppas. Lojaliteit teenoor hulle Here maak dat hulle hulle ontferm oor die kinders wat Hy liefhet. In Bybelse tye is mense soms deur engele besoek. Dit gebeur steeds, al sien ons hulle nie. Die engele kom steeds af aarde toe en gaan weer daarheen terug om die erfgename van verlossing te besoek (Gen. 28:12), maar Jesus Christus is nou hulle leer. Serafs vlieg met brandende kole van die altaar om die lippe aan te raak van die mense wat God kies (Jes. 6:6-7). As ons oë geopen word, sou ons ’n legioen engele sien wat ons beskerm (2 Kon. 6:17). Ons word bedien deur die glansryke howelinge van die hemel! Ons word verdedig deur die grootste weermag ooit!